Krøllpelikan

Krøllpelikan (Pelecanus crispus) er den største av pelikanene. Den skiller seg fra den noe mindre hvitpelikanen ved at den er skittengrå og er lys på vingeundersiden. Navnet kommer av fuglens krøllete nakkefjær. Krøllpelikanen hekker spredt i Sørøst-Europa og østover til Sentral-Asia. 

Den er observert et fåtall ganger (færre enn 10) i Norge, men funnene antas å gjelde fugl rømt fra fangenskap, eksempelvis var den første observasjon i Norge i Rana i Nordland i 1967 og stammet fra en dyrehage i Sverige.Pelecanus crispus krøllpelikan , Artsbanken Slik situasjonen er nå anses det som svært lite trolig at arten vil etablere viltlevende hekkebestand i Norge.

Fram til romertiden hekket krøllpelikanen også i Nordvest-Europa. Beinrester er funnet i England, Nederland og Danmark. Den romerske naturforskeren Plinius d.e. skrev at pelikaner hekker i munningene til  Rhinen, Schelde og Elben.

 Referanser 

 Eksterne lenker 
miniatyr|venstre|Krøllpelikan på vannet. «Krøllene» i nakken vises godt
miniatyr|venstre|Krøllpelikan i flukt


Kategori:Pelikanfugler
Kategori:Fugler formelt beskrevet i 1832